Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: Melléklet az 56/2005. (VII. 7.) GKM rendelethez
Paragraph Index: 70

8. Kölcsönös segítségnyújtás A tagországoknak kölcsönösen segíteniük kell egymást az engedélyek használatára vonatkozó rendelkezések alkalmazása, az elõírások betartásának ellenõrzése és a szabályok megsértése miatti büntetések terén. Amennyiben valamelyik tagország illetékes hatósága tudomást szerez arról, hogy a területén egy másik országban kiadott CEMT engedély birtokosa megsértette az engedély felhasználására vonatkozó elõírásokat, értesítenie kell az esetrõl a CEMT Titkárságot és az engedélyt kiállító hatóságot annak érdekében, hogy azok megtehessék a szükséges büntetõ intézkedéseket (beleértve az engedély bevonását is). Az érintett hatóságoknak az összes rendelkezésükre álló információt meg kell osztaniuk egymással a szabályok megsértéséhez kapcsolódó büntetõ intézkedések meghozatala érdekében. Abban az esetben, ha a rendszerben részt vevõ valamely CEMT Tagország ismétlõdõ jelleggel megsérti az CEMT multilaterális kvóta végrehajtására vonatkozó különbözõ elõírásokat, a panaszos hatóságnak feljegyzést kell készítenie errõl és azt továbbítania kell a CEMT Titkárságához. Minden ilyen esetet a CEMT Miniszteri Tanácsának kell kivizsgálnia és döntenie arról, hogy befagyasztja vagy bevonja-e az érintett országnak juttatott kvótákat.

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes